**SREDNJA STRUKOVNA ŠKOLA**

**BANA JOSIPA JELAČIĆA SINJ**

Klasa:003-06/19-02/15

Urbroj:2175-28-01-19-1

U Sinju, 9.srpnja 2019.

**Izvadak iz zapisnika S 19. sjednice Školskog odbora**

Nazočni članovi: Gordana Blažević, predstavnik nastavničkog vijeća; Ivica Borić, predstavnik nastavničkog vijeća; Goran Batarelo, predstavnik svih zaposlenih; Anamarija Doljanin, Neven Filipović i Ivan Bugarin predstavnici Osnivača i Damir Kovačević, predstavnik roditelja.

Ostali nazočni po službenoj dužnosti: ravnatelj Boris Grčić-Rako i tajnica Milidina Mić

Predsjednica Školskog odbora prof. Blažević pozdravlja nazočne, te ustanovljuje da postoji kvorum. Predsjednica predlaže dnevni red:

1.Verifikacija zapisnika 18. sjednice

2. Predstavljanje kandidata za ravnatelja

3. Zapisnici sa sjednica Zbora radnika, Nastavničkog vijeća i Vijeća roditelja

4. Javno glasovanje za imenovanje ravnatelja po natječaju

5. Razno

**1. Verifikacija zapisnika 18. Sjednice**

Predsjednica navodi da je odlazeći s prošle sjednice od članova zatražila da sve bude pošteno i savjesno. Smatra da se to nije dogodilo budući da su unatoč činjenici da su svi kandidati priložili svu potrebnu dokumentaciju dodatnih kompetencija nisu ostvarili maksimalan broj bodova. Daje prijedlog da se dokumentacija dodatnih kompetencija kopira i priloži zapisniku.

Tajnica objašnjava da su ti dokumenti dostupni svim zainteresiranim na uvid.

Dokumenti koje predsjednica spominje ne mogu se kopirati nego su dio natječajne dokumentacije. Bugarin traži objašnjenje. Predsjednica objašnjava kako smatra da ona osobno po dokumentaciji ima svih 18 bodova a dobila je samo 13. Bugarin navodi kako se radilo po Statutu. Filipović tvrdi da Predsjednica ne bi trebala nastupati kao kandidat nego kao predstavnik Škole.

Tajnica smatra da prigovore na zapisnik sjednice mogu dati samo oni članovi koji su na njoj bili prisutni.

Batarelo napominje da je sjednicu vodio po Statutu.

Predsjednica stavlja prijedlog na glasovanje: Dokumente o dodatnim kompetencijama fotokopirane staviti u prilog zapisnika prošle sjednice. Prijedlog se usvaja s 5 glasova za, 1 protiv i 1 suzdržanim.

**2. Predstavljanje kandidata za ravnatelja**

Kandidati su predstavili programe.

**3. Zapisnici s sjednica Zbora ranika, Nastavničkoj vijeća i Vijeća roditelja**

Predsjednica upoznaje Odbor da je zajedno s Borićem posjetila župana Bobana kako bi ga upoznala s problemima u Školi vezanim za situacije koje se događaju prilikom izbora ravnatelja. Filipović smatra da nije imala pravo bez znanja Odbora ići kod župana.

Tajnica predaje Predsjednici neotvorene koverte s sjednica sjednica Zbora radnika, Nastavničkog vijeća i Vijeća roditelja. Predsjednica ih otvara i utvrđuje rezultate glasovanja:

Sva vijeća su glasovala za kandidata S.I.. Izvještaji s vijeća su u prilogu zapisnika.

**4. Javno glasovanje za imenovanje ravnatelja po natječaju**

Predsjednica daje na javno glasovanje pojedinačne kandidate na izbor ravnatelja. Tajnica upozorava da su predstavnici po čl.62 Statuta dužni poštivati odluke tijela koje predstavljaju. Nakon glasovanja rezultat je: 1 glas za G.B. i 6 za S.I.

Školski odbor donosi odluku o imenovanju ravnatelja S.I. koju sa svom dokumentacijom iz dopisa resornog ministarstva od 24.6.2019. šalje preporučeno s povratnicom radi dobivanja prethodne suglasnosti na imenovanje a koja temeljem članka 127 stavak 13 stupa na snagu nakon dobivene suglasnosti Ministrice.

**5. Prijedlozi i mišljenja**

Po ovoj točki dnevnog reda nije bilo rasprave.

Zapisnik s 19 sjednice sastavljen je na samoj sjednici i prihvaćen.

Zapisničar: Predsjednica Školskog odbora

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ivica Borić, prof. Gordana Blažević, prof.